Den perfekte ektemann

Den perfekte ektemann (originaltittel An Ideal Husband) er en britisk filmkomedie fra 1999, regissert av Oliver Parker. Den er basert på romanen Den perfekte ektemann av Oscar Wilde. Filmen handler om kvinnebedåreren og den utrettelige festløven Arthur Goring (Rupert Everett), berømt for sin eleganse, sine vittigheter og for å ikke ta noen verdens ting alvorlig. Men når han får en desperat henvendelse fra barndomsvennen Sir Robert Chiltern (Jeremy Northam) om å løse en særdeles delikat konflikt, klarer ikke Arthur å motstå fristelsen. Julianne Moore, Minnie Driver og Cate Blanchett spiller andre roller.

Filmen var avslutningsfilm for filmfestivalen i Cannes i 1999, og den fikk god kritikk. Ellen Margrethe Sand gav terningkast 5 i sin anmeldelse av filmen. «Med fin bruk av filmens ekstravagante mulighet til kryssklipp og spenstige sans for fremdrift - flytende velkontrollert, utsøkt spilt og glimrende timet. Så full av stil at det bare er så vidt man oppdager at dette nesten ikke handler om noe - i så fall et syltynt moraldrama rundt en ung og lovende manns kinkige valg, stilt overfor det mulige tap av «ære».»Ellen Margrethe Sand «Den perfekte komedie» (24.09.1999) Dagbladet. Besøkt 12. desember 2015. Moore ble nominert til både en Golden Globe og en Satellite Award for beste kvinnelige hovedrolle i en musikal eller komedie for skildringen sin.

 Handling 
Sir Robert Chiltern er en meget vellykket regjeringsminister, velstående, og med en kjærlig kone. Alt dette blir truet når fru Cheveley dukker opp i London med beviser på hans tidligere ugjerning.

Sir Robert henvender seg derfor til hans gode venn Lord Goring for å få hjelp. Men Gorings plan om å hjelpe vennen sin får en rekke utilsiktede konsekvenser.

 Medvirkende 
 Cate Blanchett – Lady Gertrude Chiltern
 Minnie Driver – Miss Mabel Chiltern
 Rupert Everett – Lord Arthur Goring
 Julianne Moore – Mrs. Laura Cheveley
 Jeremy Northam – Sir Robert Chiltern
 John Wood – Lord Caversham
 Peter Vaughan – Phipps
 Ben Pullen – Tommy Trafford
 Marsha Fitzalan – Countess
 Lindsay Duncan – Lady Markby
 Neville Phillips – Mason
 Nickolas Grace – Vicomte de Nanjac
 Simon Russell Beale – Sir Edward
 Anna Patrick – Miss Danvers
 Delia Lindsay – Lady Basildon

 Referanser 

 Eksterne lenker 



Kategori:Filmer fra 1999
Kategori:Britiske filmkomedier
Kategori:Engelskspråklige filmer
Kategori:Filmer basert på skuespill
Kategori:Filmer basert på verk av Oscar Wilde